ธนทัต ชัยอรรถ

ธนทัต ชัยอรรถ  (เกิด 30 มีนาคม พ.ศ. 2535) ชื่อเล่น แกงส้ม เป็นนักร้อง นักแสดง และเจ้าของค่ายเพลงชาวไทย มีชื่อเสียงจากการประกวดเดอะสตาร์ ค้นฟ้าคว้าดาว ปี 8 และได้รับตำแหน่งรองชนะเลิศ โดยเมื่อตอนอายุ 16 ปี เขาเคยเข้าประกวดรายการ “C-SA กำลัง 2” (ซีซ่า กำลัง 2) พร้อมกับได้เข้ารอบชิงชนะเลิศ แกงส้มเริ่มเป็นที่รู้จักจากเพลง "รักเธอ 24 ชั่วโมง” ซึ่งเป็นซิงเกิลแรกในฐานะนักร้องอาชีพ และได้มีอัลบั้ม “Kangsom 24.7” เป็นอัลบั้มแรกในชีวิต แกงส้มมีความถนัดและชื่นชอบการร้องเพลงแนวฮิปฮอป อาร์แอนด์บีมากเป็นพิเศษ และได้เป็นที่รู้จักอย่างกว้างขวางมากขึ้นจากเพลง “คุณและคุณเท่านั้น” ซึ่งเป็นเพลงที่ติดชาร์ตอันดับหนึ่งของวิทยุทั่วประเทศได้นานกว่า 10 สัปดาห์ 
นอกจากผลงานเพลงแล้ว แกงส้มยังมีผลงานการแสดงอย่างต่อเนื่อง โดยมีผลงานละครเรื่องแรกคือเรื่อง บ่วงรัก ทางช่อง 5 และได้มีผลงานละครโทรทัศน์และซีรีส์ทาง ช่องวัน ทั้งในบทสมทบและบทนำในเวลาต่อมา อาทิ ฝันเฟื่อง ขอโทษที่รักเธอ และซีรีส์ รักฝุ่นตลบ เป็นต้น อีกทั้งแกงส้มยังมีโอกาสแสดงละครเวทีโดยได้รับบทนำในละครเวทีเรื่อง เลือดขัตติยา เดอะมิวสิคัล วันสละโสดกับโจทก์เก่า ๆ เดอะมิวสิคัลคอมเมดี้ และ ลอดลายมังกร เดอะมิวสิคัล ปัจจุบันแกงส้มยังคงทำเพลงอย่างต่อเนื่อง รวมถึงการเป็นเบื้องหลังและโปรดิวเซอร์ให้แก่ศิลปินคนอื่น ๆ มากมาย นอกจากนี้เขายังเป็นเจ้าของค่ายเพลง OGME ENTERTAINMENT ซึ่งมีจุดเริ่มต้นมาจากการทำเพลงลงในช่องยูทูบร่วมกับเพื่อน ๆ ที่ใช้ชื่อว่า OGME หรือชื่อเต็ม Original Me โดยภายหลังเมื่อแต่ละคนเติบโตขึ้นจึงได้นำประสบการณ์ต่าง ๆ ที่มีมาเปิดค่ายเพลง โดยมีจุดเป้าหมายผลิตเพลงให้แก่ศิลปินหน้าใหม่ควบคู่ไปกับการทำเพลงของตนเองด้วยเช่นกัน
== ประวัติ ==
ธนทัต ชัยอรรถ เกิดที่ ตราด เป็นบุตรชายของนักแสดง สุรศักดิ์ ชัยอรรถ และ ดวงกมล ชัยอรรถ ที่มาของชื่อแกงส้มนั้น เนื่องจากพ่อและแม่เคยเปิดร้านข้าวแกง จึงตั้งชื่อลูกทั้ง 3 คนเป็นชื่ออาหาร พี่สาวชื่อข้าวสวย มัญธุชา ชัยอรรถ น้องชายชื่อขนมจีน อรรถกานต์ ชัยอรรถ (อดีตมือตัดต่อของ Bearhug Production) ธนทัตจบการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) สายวิทย์-สถาปัตย์ พร้อมได้รับมอบพระเกี้ยวเกียรติยศจากโรงเรียนเนื่องจากผลการเรียนดีตลอด 6 ปีที่ศึกษา นอกจากนี้ในปี 2010 (พ.ศ. 2553) แกงส้มยังเคยเข้ารอบ 30 คนสุดท้ายในการออดิชั่นศิลปินจากค่ายเพลง วายจีเอ็นเตอร์เทนเมนต์ ของ ประเทศเกาหลีใต้ อีกด้วย โดยใช้เพลง Come back to me ของ Se7en ในการส่งเข้าออดิชั่น
แกงส้มเริ่มสนใจดนตรีตั้งแต่เด็ก ประกอบกับการสนับสนุนเต็มที่ของพ่อแม่ ทำให้เขามีความสามารถทางด้านดนตรีหลายอย่าง เช่น เปียโน กีตาร์ กลอง การเต้นแบบป็อปปิ้ง และ บีบอย นอกจากนี้ แกงส้มยังสามารถ บีทบ็อกซ์ และ แร็ป ได้อีกด้วย เนื่องจากเป็นคนที่รักเสียงเพลงจึงทำให้แกงส้มสามารถร้องเพลงได้หลายแนว แต่แนวที่ถนัดที่สุดคือ อาร์แอนด์บี และ ฮิปฮอป เขายังมีงานอดิเรกคือการแต่งเพลงและการร้องคัฟเวอร์ ซึ่งเขาได้นำเพลงที่เขาแต่งและคัฟเวอร์ลง ยูทูบ ซึ่งได้รับความสนใจอย่างล้นหลาม เพลงที่ได้รับความสนใจมากที่สุดคือเพลง “หัวใจจะวาย” มีผู้ชมมากกว่า 5 ล้านวิว ซึ่งเขาได้ยืมดนตรีเพลง Strip ของ คริส บราวน์ มาใช้และแต่งเนื้อร้องและทำนองใหม่ เรียกว่าการ Fixtape
หลังจากเข้าเรียนระดับมหาวิทยาลัยที่ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง แกงส้มเริ่มหารายได้เสริมด้วยการเป็นครูสอนร้องเพลงให้กับสถาบันดนตรี เคพีเอ็น มิวสิก สาขา ฟิวเจอร์พาร์ค รังสิต โดยสอนเฉพาะวันเสาร์ ภายหลังแกงส้มตัดสินใจเข้าประกวดเดอะสตาร์ ค้นฟ้าคว้าดาว ปี 8 รอบภาคกลาง หลังจากเคยพลาดหวังโดยการตกรอบแรกไปในปี 6 จนสุดท้ายสามารถผ่านเข้ารอบเป็น 8 คนสุดท้ายได้สำเร็จ
=== เข้าสู่วงการบันเทิง ===
ปี พ.ศ. 2555 แกงส้มได้เข้าประกวดร้องเพลงในรายการ เดอะสตาร์ 8 จนสามารถได้ตำแหน่งรองชนะเลิศเดอะสตาร์ ค้นฟ้าคว้าดาวปี 8 ซิงเกิลแรกในชีวิตของเขาคือ "รักเธอ 24 ชั่วโมง” นอกจากนี้ ยังมีผลงานการแสดงละครเรื่องแรกคือ บ่วงรัก คู่กับ เต็มฟ้า กฤษณายุธ ร่วมด้วย สินจัย เปล่งพานิช และ สันติสุข พรหมศิริ ซึ่งเพลงประกอบละครอย่างเพลง “เต็มใจ” ยังเป็นเพลงที่แกงส้มแต่งขึ้นเองอีกด้วย และจากการตอบรับด้านงานเพลงที่ดีทำให้เขามีอัลบั้มแรก “Kangsom 24.7” วางจำหน่ายในวันที่ 31 มกราคม พ.ศ. 2556 มีเพลงฮิตอย่างเพลง “I Love Your Smile” และ “รักแท้ในใจเธอ” ผลงานเพลงของแกงส้มได้รับผลตอบรับที่ดีอย่างต่อเนื่อง โดยเฉพาะเพลง “คุณและคุณเท่านั้น”  ซึ่งสามารถติดชาร์ตอันดับ 1 บนคลื่นหน้าปัดวิทยุทั่วประเทศยาวนานถึง 10 สัปดาห์ โดยขึ้นอันดับ 1 ภายใน 3 สัปดาห์หลังจากที่เพลงปล่อยออกมา ในปลายปี 2556 เขามีผลงานละครเวทีครั้งแรกในบทบาท อโณทัย ใน เลือดขัตติยา เดอะมิวสิคัล จากปลายปากกาของ ลักษณวดี คู่กับ หนึ่งธิดา โสภณ ในบทเจ้าฟ้าหญิงทิพยรัตน์ดารากุมารี กำกับโดย ถกลเกียรติ วีรวรรณ โดยเปิดการแสดงไปทั้งหมด 40 รอบ
ปี พ.ศ. 2557 เขาได้มีผลงานเพลงพิเศษชื่อว่าเพลง “ความรักสวยงามเสมอ” ในอัลบั้ม “10 Years of Love” บทเพลงรักจากเดอะสตาร์ เนื่องในโอกาสครบรอบ 10 ปี รายการ “เดอะสตาร์ ค้นฟ้าคว้าดาว” ซึ่งติดชาร์ตอันดับ 1 คลื่นวิทยุทั่วประเทศได้นานกว่า 7 สัปดาห์ และภายหลังเพลงนี้ได้ถูกเลือกเป็นหนึ่งในเพลงประกอบละคร แอบรักออนไลน์ อีกด้วย และในปลายปี 2557 แกงส้มได้มีผลงานละครเรื่อง ฝันเฟื่อง รับบทเป็น อาทิตย์ ออกอากาศทาง ช่องวัน และมีผลงานเพลงประกอบละคร “เธอโดนใจ” ต่อมาในปี พ.ศ. 2558 เขาได้มี 2 คอนเสิร์ตใหญ่อย่าง "หล่อมากมาก คอนเสิร์ต" ร่วมกับพระเอกจากช่อง 3 และศิลปินจากจีเอ็มเอ็มแกรมมี่ และคอนเสิร์ต 7 มหัศจรรย์ หรือ 7 Wonders Concert คอนเสิร์ตที่รวมศิลปินชาย 7 คนจากเวทีเดอะสตาร์ จัดขึ้นที่ อิมแพ็ค อารีน่า เมืองทองธานี ซึ่งก็ได้กระแสตอบรับเป็นอย่างดี นอกจากนี้ในช่วงกลางปี 2558 แกงส้มได้มีผลงานละครเวทีเรื่อง วันสละโสดกับโจทก์เก่า ๆ เดอะมิวสิคัลคอมเมดี้ รับบทเป็น นพ ร่วมด้วย อ๊อฟ ปองศักดิ์ , รัดเกล้า อามระดิษ เป็นต้น โดยเปิดการแสดงไปทั้งสิ้น 35 รอบ
ในส่วนของผลงานโฆษณา แกงส้มได้มีผลงานโฆษณาและรับหน้าที่เป็นแบรนด์แอมบาสเดอร์มากมาย โดยมีผลงานโฆษณาแรกคือโฆษณายาสีฟันฟลูโอคารีล อีกทั้งยังมีโอกาสได้เป็นแบรนด์แอมบาสเดอร์ให้กับ เบียร์สิงห์ ในโปรเจกต์ SINGHA Discovers 500 Galapagos นอกจากนี้ยังผลยังมีผลงานโฆษณาให้กับ แดลี่ควีน ลูกอมสเตร็ปซิล รวมไปถึงดูเม็กซ์ ชุด Hi-Q UHT Dream Discovery ที่แกงส้มได้รับโอกาสให้ร้องเพลงประกอบโฆษณาในเพลง “กล้าคิด พิชิตฝัน”
ปี พ.ศ. 2559 แกงส้มได้มีผลงานการแสดงหลายผลงาน ทั้งผลงานละครโทรทัศน์ ซีรีส์ ละครเวที รวมไปถึงละครซิทคอม ในส่วนของของละครโทรทัศน์เขาได้รับบทนำในละครเรื่อง ขอโทษที่รักเธอ ซึ่งเป็นการได้ร่วมแสดงกับ นก สินจัย อีกครั้งหลังจากเคยร่วมงานกันในละครเรื่อง บ่วงรัก นอกจากนี้ยังมีผลงานซีรีส์เรื่อง รักฝุ่นตลบ โดยรับบทนำคู่กับ วิว วรรณรท และ ยิปซี คีรติ ออกอากาศทาง ช่องวัน ช่วงกลางปี แกงส้มได้มีผลงานละครซิทคอมเรื่องแรกในชีวิตเรื่อง เสือ ชะนี เก้ง ในบท “ตั้ม” หรือ “เสือตั้ม” ร่วมกับ อ๊อฟ ปองศักดิ์ และ หญิง รฐา โดยละครซิทคอมเรื่องนี้ได้ถูกพัฒนาบทมาจากละครเวที “วันสละโสดกับโจทก์เก่า ๆ เดอะมิวสิคัลคอมเมดี้” ที่ทั้งสามคนเคยร่วมแสดงด้วยกัน ภายหลังการออกอากาศไม่นาน เสือ ชะนี เก้ง ก็ได้รับกระแสตอบรับในแง่บวกเป็นอย่างสูงและสามารถทำเรทติ้งเป็นละครซิทคอมที่เรทติ้งสูงที่สุดของช่องวันได้ในเวลาไม่นาน ด้วยเรทติ้งกว่า 4.1 และในช่วงปลายปี 2559 แกงส้มได้พลิกบทบาททางการแสดงเป็นครั้งแรก กับการรับบทเป็น ชาญชัย ตัวร้ายของละครเวทีเรื่อง ลอดลายมังกร เดอะมิวสิคัล ที่เปิดและปิดการแสดงในช่วงปลายปี 2559 ก่อนจะได้กลับมาแสดงอีกครั้งในช่วงต้นปี 2560
ปี พ.ศ. 2561 แกงส้มได้เข้าประกวด The Mask Singer หน้ากากนักร้อง ในฤดูกาลพิเศษ คือ The Mask Project A ด้วยฉายา หน้ากากร็อตไวเลอร์ กลุ่ม Jungle War โดยในการประกวดรอบแรก แกงส้มร้องเพลง "Phantom of The Opera" และรอบ Semi Final ด้วยเพลง "OK นะคะ" ที่ได้แต่งท่อนแร็ปเพิ่มขึ้นมาใหม่ นอกจากนี้เขายังมีผลงานแสดงละครเวที ในมิวสิคัลโชว์ชุด Ladies of the Stage ตอน ข้างหลังภาพ เดอะมิวสิคัล โดยรับบทเป็น นพพร แสดงร่วมกับ แหม่ม คัทลียา และในต้นปี พ.ศ. 2563 แกงส้มได้กลับมาเล่นละครยาวอีกครั้ง ในเรื่อง "เหมือนเราเคยรักกัน" รับบทเป็น "ราเชนทร์" ซึ่งถือเป็นการพลิกบทบาทมาเล่นร้ายครั้งแรกในละครโทรทัศน์ ที่สำคัญเขายังมีโอกาสได้แต่งเพลงประกอบละครเรื่องนี้ โดยมีที่มาจากประสบการณ์จริงของตัวเองอีกด้วย
=== เปิดค่ายเพลง ===
ในช่วงปี พ.ศ. 2560 แกงส้มได้มีผลงานละครชุดเสน่หา Diary ตอน แสบเสน่หา และได้ร้องเพลงประกอบละครจำนวนสองเพลง อย่างไรก็ตาม แกงส้มได้เริ่มมีผลงานเพลงส่วนตัวกับช่อง OGME  ในยูทูบมากขึ้น ก่อนที่จะตัดสินใจไม่ต่อสัญญาเพลงกับทางค่ายเอ็กแซ็กท์ และเปิดค่ายเพลงของตัวเองในนาม OGME Entertainment ในปีพ.ศ. 2561 ซึ่งค่าย OGME Entertainment นั้นเป็นค่ายเพลงที่แกงส้มเปิดขึ้นเพื่อผลักดันศิลปินหน้าใหม่ ควบคู่ไปกับการทำเพลงให้ตัวเองและผลิตรายการค้นหาศิลปินหน้าใหม่ผ่านช่องทางออนไลน์ ชื่อรายการ Road to Idol ปัจจุบัน แกงส้มยังคงทำผลงานเพลงอย่างต่อเนื่อง ทั้งเพลงของตนเองในนาม KANGSOMKS รวมถึงการเป็นเบื้องหลัง เป็นทั้งผู้แต่งเพลง แต่งเนื้อร้อง/ทำนอง และโปรดิวเซอร์ให้กับศิลปินคนอื่น ๆ อีกมากมาย
== ผลงานการแสดง ==
=== ละครโทรทัศน์และซีรีส์ ===
=== ละครซิทคอม ===
=== ละครเวที ===
== ผลงานพิธีกร ==
 ออนไลน์ 
พ.ศ. 2562 : ทางช่อง YouTube:KANGSOMKS
== ผลงานเพลง ==
=== อัลบั้มเดี่ยว ===
อัลบั้ม KANGSOM 24.7วางแผง 31 มกราคม 2556
I Love Your Smile
รักแท้ในใจเธอ
คนไหนโสด ร้องร่วมกับ โดม เดอะสตาร์
รักเท่าเดิม
รักเธอ 24 ชั่วโมง
เต็มใจ เพลงประกอบละคร บ่วงรัก
หัวใจจะวาย
MR. Romantic
คนเลิกกันไม่ทำแบบนี้
ซ้ำ ๆ คำนี้
=== อัลบั้มรวม ===
อัลบั้ม The Star 8
อัลบั้ม รวมเพลงจากละครเวที “เลือดขัตติยา เดอะ มิวสิคัล”
อัลบั้ม 10 Years of Love บทเพลงรักจากเดอะสตาร์
=== ซิงเกิล ===
{|class="wikitable" width="75%" style="text-align:center;"
|-
! scope="col" rowspan="1" | ปี
! scope="col" rowspan="1" | ชื่อเพลง
! scope="col" rowspan="1" | อัลบั้ม / หมายเหตุ
|-
|rowspan="4"| 2555 || “เพื่อดาวดวงนั้น” ร้องร่วมกับ เดอะสตาร์ 8 ||rowspan="2"| The Star 8
|-
|"รักเธอ 24 ชั่วโมง"
|-
|“แม่ของคนไทย” ร่วมกับ ศิลปินจีเอ็มเอ็ม แกรมมี || บทเพลงเฉลิมพระเกียรติพระราชินี 80 พรรษา
|-
| “เต็มใจ”
| เพลงประกอบละคร บ่วงรัก
|-
|rowspan="3"| 2556 || “คุณและคุณเท่านั้น” ||
|-
| “ปาฏิหาริย์” ร้องร่วมกับ หนึ่งธิดา โสภณ
|rowspan="2"| เพลงประกอบละครเวที เลือดขัตติยา เดอะมิวสิคัล
|-
| “เส้นขนาน”
|-
|rowspan="4"| 2557 || “รักของฉันนั้นคือเธอ” ร่วมกับ ศิลปินเดอะสตาร์ ||rowspan="2"| 10 Years of Love บทเพลงรักจากเดอะสตาร์
|-
| “ความรักสวยงามเสมอ”
|-
| “เธอโดนใจ” || เพลงประกอบละคร ฝันเฟื่อง
|-
| “Another Love” || เพลงธีมของเกม G-World
|-
|rowspan="3"| 2558 || "เพียงชายคนนี้ (ไม่ใช่ผู้วิเศษ) ร่วมกับ ศิลปินหล่อมากมาก" || หล่อมากมาก คอนเสิร์ต
|-
| “กล้าคิด พิชิตฝัน” || เพลงพิเศษของแคมเปญไฮคิว ยูเอชที ดรีม ดิสคัฟเวอรี่
|-
| "ปัจจุบัน" || เพลงประกอบละครเวที วันสละโสดกับโจทก์เก่า ๆ
|-
|rowspan="3"| 2559 || “อย่าชะล่าใจ” ร่วมกับ อ๊อฟ ปองศักดิ์ และ หญิง รฐา ||เพลงประกอบซิทคอม เสือ ชะนี เก้ง
|-
| “ขอโทษที่รักเธอ” || เพลงประกอบละคร ขอโทษที่รักเธอ
|-
| “คนที่ไปกับเธอ” || เพลงประกอบซีรีส์ รักฝุ่นตลบ
|-
|rowspan="2"| 2560 || “รักแท้หรือแพ้ใจ” || เพลงประกอบละคร เสน่หา Diary
|-
| “แพ้เธอ” || เพลงประกอบละคร แสบเสน่หา
|-
|rowspan="3"| 2561 || “ข้าน้อยสมควรตาย” || เพลงประกอบซีรีส์ เมืองมายา Live ตอน เกมกลมายา
|-
|"7 Wonders" ร่วมกับ กัน ริท โตโน่ ฮั่น ตั้ม กั้ง||rowspan="2"| 7 Wonders Concert 2018
|-
|"ดีดดิ้น" ร่วมกับศิลปิน 7 Wonders
|-
|rowspan="3"| 2562 || "ภาพจำ (Cover Version)" || เพลงประกอบละคร The Long Lost Memory รักไม่ลืม
|-
| "ดีไม่พอ (REAL ME)" || โปรเจกต์ Sad/Tur/Day
|-
| “ปก” || เพลงประกอบซีรีส์ Blacklist นักเรียนลับ บัญชีดำ
|-
|rowspan="1"| 2563 || “ซบเรา (FOCUS)”  ร่วมกับ โต้ง Twopee || เพลงโปรเจ็กต์พิเศษจาก Vivo V20 Series
|-
|rowspan="2"| 2564 || “เพื่อดาวดวงนั้น”  ร่วมกับ ศิลปินเดอะสตาร์ || เวอร์ชันพิเศษ The Star From Home
|-
| “ฉันไม่ใช่เขา (Not me)” || เพลงประกอบซีรีส์ NOT ME...เขาไม่ใช่ผม
|-
|rowspan="1"| 2565 || “แค่เรา” || เพลงประกอบละคร เวลากามเทพ
|-
|rowspan="13"| 2566 || “LUCKY STAR” || เพลงประกอบละคร รักนี้ต้องเจียระไน
|-
|}
=== ผลงานเพลงกับค่าย OGME Entertainment ===
=== ผลงานเพลงอื่น ๆ ===
{|class="wikitable" style="text-align:center;"
|-
! scope="col" rowspan="1" | ปี
! scope="col" rowspan="1" | ชื่อเพลง
! scope="col" rowspan="1" | ศิลปิน
! scope="col" rowspan="1" | หน้าที่
|-
|rowspan="2"| 2560 || รักสมัยใหม่ (MAMAYE) || Staygold Feat. Kangsomks, Ironboy || ร่วมร้อง, ร่วมแต่งเนื้อร้อง
|-
|Would You? || Fomeo || เรียบเรียง, ท่อนแรป
|-
|rowspan="3"| 2561 || ใครสักคน || Nueng Panuwat || โปรดิวเซอร์, เรียบเรียง, ท่อนแรป
|-
|ท่าไม้ตาย (OOH YEAH) || MICMAC Feat.PAM GAIA Prod.KS",STAYGOLD || โปรดิวเซอร์, แต่งเนื้อร้อง-ทำนอง, เรียบเรียง
|-
|ใจบาง || SIRPOPPA Feat.KS และ CD กันต์ธีร์ || ร่วมร้อง, ร่วมแต่งเนื้อร้อง
|-
|rowspan="4"| 2562 || แอบรัก (Stalker) || BABYMOJIKO Feat.KS || ร่วมร้อง, แต่งเนื้อร้อง-ทำนอง, เรียบเรียง
|-
|ชู้แต่เธอไม่รอบ ชอบแต่เธอไม่รู้ || วันเดอร์เฟรม Feat.KANGSOMKS || ร่วมร้อง, ร่วมแต่งเนื้อร้อง-ทำนอง
|-
|ศัลยกรรมไม่ได้ (UNMAKABLE) || ฟิล์ม บงกช Feat.KANGSOMKS & SIRPOPPA || โปรดิวเซอร์, ร่วมร้อง, ร่วมแต่งเนื้อร้อง-ทำนอง-ท่อนแรป  เรียบเรียง, มิกซ์ & มาสเตอร์)
|-
| Shoo! (ชู้) || CONFUSE feat. Pok Mindset x Kangsom || ร่วมร้อง, ร่วมแต่งเนื้อร้อง
|-
|rowspan="8"| 2563 || ไม่ได้โม้ (SERIOUSLY) || TWIXT Prod.STAYGOLD || ผู้ช่วยโปรดิวเซอร์, ร่วมแต่งเนื้อร้อง-ทำนองกับสอง STAYGOLD
|-
|ตายไม่รู้ตัว (WALKING DEAD) || SAM feat. KANGSOMKS || โปรดิวเซอร์, แต่งเนื้อร้อง-ทำนอง, เรียบเรียง
|-
|เหมือนเราเคยรักกัน  (เพลงประกอบละคร เหมือนเราเคยรักกัน) || หนึ่ง อภิวัฒน์ || แต่งเนื้อร้อง-ทำนอง
|-
|Moon (พระจันทร์) || 456.Four.Five.Six ||โปรดิวเซอร์, แต่งเนื้อร้อง-ทำนอง, เรียบเรียง
|-
|ถามตรง ๆ (WHY) || JOONIOR (จูเนียร์ กรวิชญ์) Feat.KANGSOMKS ||โปรดิวเซอร์, แต่งเนื้อร้อง-ทำนอง, เรียบเรียง, ร่วมร้อง
|-
|แฟนทิพย์ (Fantip)|| FINFOME || โปรดิวเซอร์, ร่วมแต่งเนื้อร้อง, ทำนอง, เรียบเรียง, มิกซ์ & มาสเตอร์
|-
|ยินดี (GOOD/BYE)|| TWIXT || โปรดิวเซอร์, ร่วมแต่งเนื้อร้อง-ทำนอง, มิกซ์ & มาสเตอร์
|-
|คนคุย (Talker)|| Bozs Feat. Friday || ร่วมโปรดิวซ์, ร่วมแต่งทำนอง, มิกซ์ & มาสเตอร์
|-
|rowspan="4"| 2564 || เศษ (dust)(เพลงประกอบละคร นาบี ฉันจะไม่รักเธอ) || กวิน แคสกี้สรัลชนา อภิสมัยมงคล||โปรดิวเซอร์, แต่งเนื้อร้อง-ทำนอง, เรียบเรียง, มิกซ์ & มาสเตอร์
|-
|ห้ามใจ (Unstoppable)(เพลงประกอบซีรีส์ 46 วัน ฉันจะพังงานวิวาห์)|| SIZZY || โปรดิวเซอร์, แต่งเนื้อร้อง-ทำนอง, เรียบเรียง, มิกซ์ & มาสเตอร์
|-
|STUDIO LIFE || NTK X KS || ร่วมโปรดิวซ์, ร่วมร้อง, ร่วมแต่งเนื้อร้อง-ทำนอง
|-
|เข้าข้างตัวเอง (My Side)(เพลงประกอบซีรีส์ NOT ME...เขาไม่ใช่ผม)|| ออฟ จุมพล และ กัน อรรถพันธ์ || โปรดิวเซอร์, แต่งเนื้อร้อง-ทำนอง, เรียบเรียง, มิกซ์ & มาสเตอร์
|-
| rowspan="12" | 2565 ||จองตัวได้ไหมวันที่14กุมภาถ้าเธอไม่มีใคร(ON MY WAY) || FINFOME feat. FRIDAY & KANGSOMKS || Executive Producer, ร่วมร้อง, ร่วมแต่งเนื้อร้อง
|-
|แล้วแต่ดาว (My Starlight)เพลงประกอบซีรีส์ แล้วแต่ดาว Star In My Mind || จุง อาเชน (Joong Archen) || โปรดิวเซอร์, แต่งเนื้อร้อง-ทำนอง, เรียบเรียง, มิกซ์ & มาสเตอร์
|-
|ดีอ่อ? (DIOR) || NOEL (TATAM) || โปรดิวเซอร์, ร่วมแต่งเนื้อร้อง-ทำนอง, ร่วมเรียบเรียง, มิกซ์ & มาสเตอร์
|-
|พิสูจน์ (Prove It) || SIZZY || โปรดิวเซอร์, ร่วมแต่งเนื้อร้อง, แต่งทำนอง, ร่วมเรียบเรียง, มิกซ์ & มาสเตอร์
|-
|ยิ่งร้ายยิ่งรัก (HEARTLESS)
OST.Devil Sister แอ๊บร้ายให้นายไม่รัก
|Min Pechaya
|โปรดิวเซอร์, ร่วมแต่งเนื้อร้อง, แต่งทำนอง, ร่วมเรียบเรียง, มิกซ์ & มาสเตอร์
|-
|SECRETLY LOVE (รักข้างเดียว) || DONUTCHA || ร่วมร้อง, ร่วมแต่งเนื้อร้อง-ทำนอง, ร่วมเรียบเรียง, มิกซ์ & มาสเตอร์
|-
|แล้วแต่ดาว (My Starlight) (English Version)OST. แล้วแต่ดาว Star In My Mind
|จุง อาเชน (Joong Archen)
ดัง ณัฎฐ์ฐชัย (Dunk Natachai)
|โปรดิวเซอร์, ทำนอง, เรียบเรียง, มิกซ์ & มาสเตอร์
|-
|นอนไม่พอ (SLEEPLESS)
|Krist Perawat
|โปรดิวเซอร์,  มิกซ์ & มาสเตอร์
|-
|Lost&Found
|BRIGHT
|Executive Producer
|-
|ไม่ชัดเจน (Complicated)
|Indy Thanathat
|โปรดิวเซอร์,  มิกซ์ & มาสเตอร์
|-
|เหล่ท่อ (SUPERB)
|YINYIN Feat.KANGSOMKS
|โปรดิวเซอร์, ร่วมร้อง, ร่วมแต่งเนื้อร้อง-เรียบเรียง, ทำนอง, มิกซ์ & มาสเตอร์
|-
|รับผิดชอบใจฉันด้วย (LOVE RESPONSE)
|SIZZY x EARTHMIX
|Executive Producer, แต่งเนื้อร้อง-ทำนอง-ดนตรี, ร่วมเรียบเรียง, มิกซ์ & มาสเตอร์, Art Director
|-
|}
== คอนเสิร์ตและแขกรับเชิญในคอนเสิร์ตต่าง ๆ ==
== โฆษณา ==
WeChat ร่วมกับ ฮั่น เดอะสตาร์ และ เต็มฟ้า กฤษณายุธ (2555)
แดรี่ควีน โอรีโอ บลิซซาร์ด (2555)
แดรี่ควีน ชาเขียว อัลมอนด์ บลิซซาร์ด (2555)
แดรี่ควีน โอวัลติน ภูเขาไฟ บลิซซาร์ด (2555)
ฟลูโอคารีล เมาท์สเปรย์ Fluocaril Mouth Spray (2555)
สเตร็ปซิล น้ำผึ้งมะนาว (2557)
Singha Discovers 500 Galapagos แค่คุณเปิด โลกก็เปลี่ยน (2557)
Hi-Q UHT Dream Discovery กล้าคิด พิชิตฝัน - Dumex (2558)
บัตรสมาชิกอิออน Aeon Thana Sinsap - Member card (2562)
ชีวิตเงินดี๊ดี TTB เปลี่ยนกันวันนี้ เปลี่ยนกับทีทีบี - KangsomKS x Bell Warisara
== รางวัลที่ได้รับ ==
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2535
บุคคลจากกรุงเทพมหานคร
เดอะสตาร์ ค้นฟ้าคว้าดาว
ศิลปินชาวไทย
นักร้องชายชาวไทย
แร็ปเปอร์ไทย
ฮิปฮอปไทย
นักร้องป็อปไทย
นักแต่งเพลงชาวไทย
นักแสดงชายชาวไทย
นักแสดงละครโทรทัศน์ชายชาวไทย
บุคคลจากโรงเรียนบดินทรเดชา (สิงห์ สิงหเสนี)
ศิลปินสังกัดจีเอ็มเอ็ม แกรมมี่
บุคคลจากคณะรัฐศาสตร์ มหาวิทยาลัยรามคำแหง
พิธีกรชาวไทย
ยูทูบเบอร์ชาวไทย
นักแสดงชายชาวไทยในศตวรรษที่ 21